Diari Oficial de la Generalitat Valenciana


Sumari del DOGV 7928, del 30-11-2016 (2016/8950)

RESOLUCIÓ de 9 de novembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es crea la comissió de valoració documental de la Conselleria d'Agricultura, Medi Ambient, Canvi Climàtic i Desenvolupament Rural i se n'estableix la composició dels membres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7928

Data del DOGV
:   30-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8950


Data del document
:   09-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 9 de novembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es crea la comissió de valoració documental de la Conselleria d'Agricultura, Medi Ambient, Canvi Climàtic i Desenvolupament Rural i se n'estableix la composició dels membres. [2016/8950]  
El Decret 189/2005, de 2 de desembre, del Consell de la Generalitat, regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics de la Comunitat Valenciana. Així mateix, estableix les bases perquè els diferents departaments de l'Administració de la Generalitat, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.  
  
Aquestes comissions de valoració documental tenen com a objectiu facilitar els treballs i els estudis previs de valoració de les sèries documentals, per part de la Junta Qualificadora de Documents Administratius, a fi que aquesta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.  
Per Resolució de 30 d'abril de 2014, del conseller de Presidència i Agricultura, Pesca, Alimentació i Aigua, es va crear la comissió de valoració documental de la Conselleria de Presidència i Agricultura, Pesca, Alimentació i Aigua, i se'n va establir la composició dels membres.  
  
Després de la publicació del vigent Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, aprovat per Decret 158/2015, de 18 de setembre, del Consell, posteriorment modificat per Decret 80/2016, d'1 de juliol, del Consell, es fa necessària la constitució d'una nova comissió de valoració documental, que puga atendre les propostes de valoració del conjunt de documents derivats de les noves competències i establir-ne la composició dels membres.  
Per tot l'anterior i en virtut de l'article 13.3 del Decret 189/2005, de 2 de desembre, del Consell de la Generalitat, resolc:  
  
Primer  
Es constitueix la comissió de valoració documental de la Conselleria d'Agricultura, Medi Ambient, Canvi Climàtic i Desenvolupament Rural, com a òrgan col·legiat de caràcter tècnic adscrit a la Sotssecretaria, la funció de la qual és l'elaboració de les taules de valoració documental referents al règim de conservació i eliminació administrativa, per a presentar-les a la Junta Qualificadora de Documents Administratius.  
  
  
Segon  
Que la composició de la comissió de valoració documental de la Conselleria d'Agricultura, Medi Ambient, Canvi Climàtic i Desenvolupament Rural és la que segueix:  
a) President/a: el/la titular de la Secretaria General Administrativa.  
b) Vicepresident/a: el/la titular del Servei de Contractació i Assumptes Generals.  
c) Secretari/ària: el/la titular de la Secció d'Arxiu.  
d) Vocal: un/a funcionari/ària adscrit/a a la Sotssecretaria o direcció general objecte de la valoració de les sèries presentades.  
e) Vocal: un/a funcionari/ària adscrit/a a la Secretaria General Administrativa.  
  
Tercer  
La comissió, de conformitat amb allò que disposa l'article 13.3 del Decret 189/2005, de 2 de desembre, del Consell, requerirà l'assessorament d'un tècnic informàtic de la Direcció General de Tecnologies de la Informació de la Conselleria d'Hisenda i Model Econòmic, per a l'elaboració del seu treball. Així mateix, la comissió, a través del seu secretari i a proposta del seu president, podrà convocar els assessors que crega convenients, d'acord amb les sèries documentals que s'hagen de valorar, els qui podran actuar amb veu però sense vot en les corresponents sessions.  
  
Quart  
La constitució i funcionament de la comissió seran atesos amb els actuals mitjans personals i materials de la Conselleria d'Agricultura, Medi Ambient, Canvi Climàtic i Desenvolupament Rural.  
  
Cinqué  
La present resolució es publicarà el Diari Oficial de la Generalitat Valenciana.  
  
València, 9 de novembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.